stanford-oval/wikipedia huggingface dataset:
โรงเรียนอุดรพิชัยรักษ์พิทยา
อาคารภายในโรงเรียน > อาคารเรียนเกษตรกรรม

ชั้น 1 ห้องเรียนทั่วไปสำหรับการเกษตร
อาคารภายในโรงเรียน > อาคารเรียนช่างฝีมือ

ชั้น 1 ห้องเรียนทั่วไป 2 ห้อง
ชั้น 2 ห้องเรียนทั่วไป 2 ห้อง
อาคารภายในโรงเรียน > อาคารอเนกประสงค์

ชั้น 1 ห้องประชุม, ลานบาสเกตบอล
รายนามผู้บริหาร

นายสังวาลย์ ไชยช่วย (2526-2532)
นายองอาจ วุฒิเสน (2532-2535)
ร.ต. ดร.สมภพ พันธุมโน (2535-2541)
นายสงบ ผลินยศ (2541-2548)
นางสาวนิวรณ์ สุทธิบุญ (2548-2553)
นายวัชรินทร์ ศรีบุรินทร์ (2553-2555)
ดร.วันชัย วิเศษโพธิศรี (2555-2556)
ว่าที่ร้อยตรี บรรจง มูลตรีแก้ว (2556-2561)
นายสาสน์ลิขิตชัย พลไธสง (2561-2564)
แหล่งข้อมูลอื่น

เว็บไซต์โรงเรียนอุดรพิชัยรักษ์พิทยา เก็บถาวร 2012-04-17 ที่ เวย์แบ็กแมชชีน
ด้านหลังอาคารเรียนหลังที่ 2
ท่าอากาศยานนานาชาติปีนัง

ท่าอากาศยานนานาชาติปีนัง (มลายู: Lapangan Terbang Antarabangsa Pulau Pinang) เดิมคือ ท่าอากาศยานนานาชาติบายันเลอปัซ ตั้งอยู่ที่เมืองบายันเลอปัซ รัฐปีนัง ประเทศมาเลเซีย อยู่ห่างจากตัวเมืองจอร์จทาวน์ (เมืองหลวงของรัฐ) ไปทางใต้ประมาณ 16 กิโลเมตร (10 ไมล์) รองรับการจราจรทางอากาศของปีนังเพื่อเชื่อมต่อกับเมืองสำคัญต่างๆ ในเอเชียตะวันออกเฉียงใต้ และยังเป็นท่าอากาศยานหลักของไฟร์ฟลาย ซึ่งเป็นสายการบินลูกของ Malaysia Airlines
ทางวิ่งของท่าอากาศยานนานาชาติปีนังอยู่ในทิศทาง 04/22 ผิวราดด้วยแอสฟัลต์ มีความยาว 3,352 เมตร กว้าง 45.5 เมตร ภายในอาคารมีช่องตรวจบัตรโดยสาร 64 ช่อง ประตูขึ้นเครื่อง 11 ประตู เป็นแบบประชิดอาคารมีสะพานเทียบ 8 ประตู มีสายพานรับกระเป๋า 3 สายพาน และลานจอดรองรับรถยนต์ได้ 808 คัน
ท่าอากาศยานนานาชาติปีนังเป็นท่าอากศยานขนาดกลาง บริหารงานโดย Malaysia Airports Holdings Berhad (MAHB) ซึ่งเป็นบริษัทของกระทรวงคมนาคม มีเที่ยวบินเชื่อมโยงไปยังสนามบินหลักๆ ในภูมิภาคเอเชียตะวันออกเฉียงใต้ เนื่องด้วยขนาดที่กระทัดรัดของสนามบิน ทำให้ผู้โดยสารได้รับการบริการที่รวดเร็ว และมีสิ่งอำนวยความสะดวกขั้นพื้นฐานอย่างครบครัน โดยมีเวลาขั้นต่ำในการต่อเครื่องบิน (minimum connection times) จากในประเทศไปต่างประเทศ (และในทางกลับกัน) 40 นาที และจากในประเทศไปในประเทศ 30 นาที
ในปี 2007 ท่าอากาศยานนานาชาติปีนังมีผู้โดยสารมาใช้บริการทั้งสิ้นกว่า 3.1 ล้านคน จำนวนเครื่องบินขึ้นลงทั้งหมด 39,265 ลำ รองรับสินค้าทางอากาศทั้งสิ้น 208,582 ตัน
สายการบิน

กาตาร์แอร์เวย์ ผ่านภูเก็ต ยกเลิกก่อน กลับมาในอนาคต
การบินไทย
โกเรียนแอร์ไลน์
คาเธย์แปซิฟิก
ไชน่าเซาเทิร์นแอร์ไลน์
ไชน่าแอร์ไลน์
เซี่ยเมินแอร์ไลน์
มาเลเซียแอร์ไลน์
ไฟร์ฟลาย
ไลออนแอร์
ไทยไลอ้อนแอร์
สิงคโปร์แอร์ไลน์
อดัมแอร์
แอร์เอเชีย
ไทยแอร์เอเชีย
สายการบิน > สายการบินขนส่งสินค้า

โกเรียนแอร์คาร์โก
คาเธย์แปซิฟิกคาร์โก
เคแอลเอ็มคาร์โก
ไชน่าแอร์ไลน์คาร์โก
ทรานสไมล์เซอร์วิส
เฟดเอกซ์
มาเลเซียแอร์ไลน์คาร์โก
ยูพีเอส
ลุฟต์ฮันซาคาร์โก
อีวีเอแอร์คาร์โก
เอเชียน่าคาร์โก
แอร์ฮ่องกง
สายการบิน > การเดินทางสู่สนามบิน

มีรถโดยสารบริการสู่สนามบินปีนัง 2 สายดังนี้
| 0 | 1 | 2 | 3 | 4 |
| --- | --- | --- | --- | --- |
| + | สาย | ต้นทาง | ผ่าน | ปลายทาง |
| U401 | Weld Quay | Komtar, Gelugor, Bukit Jambul, Bayan Baru, Bayan Lepas, Penang International Airport | Balik Pulau |  |
| U401E | Weld Quay | Komtar, Penang International Airport | Balik Pulau |  |
สายการบิน > เส้นทางเดินรถในอนาคต

| 0 | 1 | 2 | 3 | 4 |
| --- | --- | --- | --- | --- |
| + | สาย | ต้นทาง | ผ่าน | ปลายทาง |
| U309 | Weld Quay | Komtar | Penang International Airport |  |
สายการบินที่เคยให้บริการ

ไทยสมายล์
แหล่งข้อมูลอื่น

เว็บไซต์ท่าอากาศยานนานาชาติปีนัง
| ด ค ก ท่าอากาศยานนานาชาติในประเทศมาเลเซีย |
| --- | --- |
ศูนย์กลาง:  โกตากีนาบาลู  กัวลาลัมเปอร์  ปีนัง 
นานาชาติ:  อีโปะฮ์  โจโฮร์บะฮ์รู  กัวลาเตอเริงกานู  กลันตัน  กูชิง  ลังกาวี  มะละกา  มีรี  กัวลาลัมเปอร์ (ซูบัง)  ตาเวา
วัดเนกขัมมาราม (จังหวัดปทุมธานี)

| วัดเนกขัมมาราม |
| --- | --- |

ที่ตั้ง: ตำบลหน้าไม้ อำเภอลาดหลุมแก้ว จังหวัดปทุมธานี
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระครูวิจิตรธรรมโกศล
 สถานีย่อยพระพุทธศาสนา
วัดเนกขัมมาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลหน้าไม้ อำเภอลาดหลุมแก้ว จังหวัดปทุมธานี มีที่ดินตั้งวัดเนื้อที่ 49 ไร่ โฉนดที่ดินเลขที่ 1165-1166 ที่ธรณีสงฆ์จำนวน 4 แปลง เนื้อที่ 327 ไร่ 2 งาน 20 ตารางวา
คุณเล็ก นาคสารน์ ได้รับบริจาคที่ดินให้มูลนิธิมหามงกุฏราชวิทยาลัย เนื้อที่ 327 ไร่ 2 งาน 20 ตารางวา มูลนิธิแบ่งให้เป็นที่สร้างวัด 49 ไร่ ขุนชวนระบิน เป็นผู้ดำเนินการสร้างวัด กระทรวงศึกษาธิการได้ประกาศการตั้งเป็นวัดเมื่อวันที่ 2 พฤษภาคม พ.ศ. 2499 ได้รับพระราชทานวิสุงคามสีมาเมื่อวันที่ 5 กุมภาพันธ์ พ.ศ. 2500 เขตวิสุงคามสีมา กว้าง 30 เมตร ยาว 60.50 เมตร
ด้านการศึกษา ทางวัดได้เปิดสอนพระปริยัติธรรมมาตั้งแต่ พ.ศ. 2494 โรงเรียนสอนเด็กก่อนเกณฑ์ เริ่มมาตั้งแต่ พ.ศ. 2525 นอกจากนี้ยังให้ทางราชการสร้างโรงเรียนประชาบาลสอนระดับประถมศึกษา สังกัดสำนักงานประถมศึกษาแห่งชาติ ในที่ดินของวัด
ภายในวัดมีอาคารเสนาสนะต่าง ๆ ได้แก่ อุโบสถกว้าง 7.5 เมตร ยาว 22.5 เมตร สร้างเมื่อ พ.ศ. 2513 กุฏิสงฆ์จำนวน 4 หลัง หอสวดมนต์ ศาลาการเปรียญ หอระฆัง ศาลาท่าน้ำ ปูชนียวัตถุมีพระประธานในอุโบสถ
รายนามเจ้าอาวาส

พระครูสังฆวิจิตร (ศรีแพร) พ.ศ. 2499–2507
พระครูเนกขัมมานุกูล (กลม) พ.ศ. 2507–2517
พระครูใบฎีกาสวัสดิ์ ชยโสตถิ  พ.ศ. 2517–2527
พระอธิการสุวิทย์ พ.ศ. 2527–2530
เจ้าคุณราชธรรมนิเทศ (ระแบบ) พ.ศ. 2530–2536
พระครูประสิทธิธรรมวิภัช (อำนวย) พ.ศ. 2536–2562
พระครูวิจิตรธรรมโกศล ​(เดชา) พ.ศ. 2562–ปัจจุบัน​
วัดทุ่งกระพังโหม

| วัดทุ่งกระพังโหม |
| --- | --- |

ชื่อสามัญ: วัดทุ่งกระพังโหม, วัดสาขา
ที่ตั้ง: ตำบลกำแพงแสน อำเภอกำแพงแสน จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระครูวิธานธรรมนาถ (อนุศักดิ์)
 สถานีย่อยพระพุทธศาสนา
วัดทุ่งกระพังโหม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกำแพงแสน อำเภอกำแพงแสน จังหวัดนครปฐม
วัดทุ่งกระพังโหม เดิมชาวบ้านมักเรียกว่า วัดสาขา เหตุการสร้างวัดเนื่องจากชาวบ้านละแวกนั้นต้องไปบำเพ็ญบุญที่วัดดอนเตาอิฐซึ่งมีความยากลำบากและมีระยะไกล  ดังนั้นพระอธิการสนิท เจ้าอาวาสวัดดอนเตาอิฐและชาวบ้านทุ่งกระพังโหมจึงได้สร้างที่พักสงฆ์ขึ้นที่หมู่บ้านทุ่งกระพังโหม โดยนางสุ่ม พิมสาร, นางหมา โล่เรียง, นายเกิด ธนานนท์, นางแป๊ว จุ้ยวัน และนายอยู่ อินทร์ปัญญา ร่วมกันบริจาคที่ดินเพื่อสร้างวัด จำนวน 16 ไร่ จนเมื่อ พ.ศ. 2518 นายมี พิมสาร ได้ขออนุญาตสร้างวัด กระทรวงศึกษาธิการประกาศตั้งวัดที่ถูกต้องตามกฎหมายมีนามว่า "วัดทุ่งกระพังโหม" เมื่อวันที่ 30 มิถุนายน พ.ศ. 2519 โดยมีพระใบฎีกาตอง อภินันโท ดำรงตำแหน่งเจ้าอาวาสเป็นรูปแรก หลังจากนั้นก็มีเจ้าอาวาสปกครองมาตลอด ปัจจุบัน มีพระครูวิธานธรรมนาถ วิทยฐานะ นักธรรมเอก ดำรงตำแหน่งเจ้าอาวาสวัดทุ่งกระพังโหม
อุโบสถวัดทุ่งกระพังโหม ได้วางศิลาฤกษ์ก่อสร้างเมื่อวันที่ 27 กุมภาพันธ์ พ.ศ. 2545 ได้ขอพระราชทานวิสุงคามสีมาเมื่อวันที่ 7 ธันวาคม พ.ศ. 2549 เขตวิสงุคามสีมากว้าง 40 เมตร ยาว 80 เมตร พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถเสด็จมาทรงตัดหวายลูกนิมิตอุโบสถเมื่อวันที่ 9 มิถุนายน พ.ศ. 2557 วัดมีหลวงพ่อมงคลจักรพรรดิ องค์ใหญ่ ขนาดหน้าตักกว้าง 20 เมตร 9 เซนติเมตร
รายชื่อเพลงที่เขียนโดย คิม จง-ฮย็อน

จงฮย็อนกับการแสดงดนตรีสดในงานคอนเสิร์ต Guerrilla ในวันที่ 19 กันยายน ปี 2015
คิม จง-ฮย็อน (มักรู้จักกันในชื่อที่ใช้ในวงการคือ จงฮย็อน) เป็นนักร้องนักแต่งเพลงและโปรดิวเซอร์ชาวเกาหลีใต้ เขาได้เริ่มเส้นทางสายดนตรีนี้โดยเป็นหนึ่งในสมาชิกและเป็นนักร้องเสียงหลักของวงบอยแบนด์เกาหลีใต้วง ชายนี ในปี ค.ศ. 2008 อีกทั้งยังได้เข้าร่วมกับโปรเจกต์กลุ่มนักร้องบัลลาด S.M. THE BALLAD และยังได้เดบิวต์เป็นศิลปินเดี่ยวภายใต้ค่าย SM เอนเตอร์เทนเมนต์ อีกด้วย
จงฮย็อนได้เดบิวต์ในฐานะโปรดิวเซอร์ครั้งแรกด้วยผลงานการเขียนเนื้อเพลงให้เพลงโปรโมตของวงชายนีในขณะนั้น นั่นก็คือเพลง "Juliette" ที่ออกมาในมินิอัลบั้ม "ROMEO" ในเดือน พฤษภาคม 2009 
เขาได้มีส่วนร่วมในการเขียนเพลงให้ชายนีอีกครั้งเป็นจำนวนถึง 3 เพลงด้วยกันในสตูดิโออัลบั้มชุดที่ 2 "Lucifer" ซึ่งประกอบไปด้วยรายชื่อเพลงดังนี้ คือ เพลง "Up & Down" ซึ่งเป็นการร่วมมือกันกับนักแต่งเพลง มิสฟิต อีกทั้งเพลงนี้เองก็ยังมี มินโฮ สมาชิกร่วมวงมาเขียนท่อนแร็ปด้วยเช่นกัน เพลงถัดมาคือ "Obsession" ซึ่งถือว่าเป็นเพลงที่เนื้อเพลงเขียนขึ้นโดยจงฮย็อนทั้งหมด ยกเว้นท่อนแร็ปที่ได้มินโฮมาเขียนท่อนแร็ปร่วมกันอีกครั้ง และเพลงที่สามนั้นก็คือเพลง "Shout Out" เป็นเพลงที่สมาชิกวงชายนีทุกคนได้มีส่วนร่วมในการเขียนเนื้อเพลงด้วยกัน โดยมีการร่วมมือกับนักแต่งเพลงท่านอื่นอีกซึ่งก็คือ เจย์คิว และมิสฟิต ในปี 2012 จงฮย็อนและมินโฮก็ได้ร่วมมือกันเขียนเพลงใหม่ขึ้นอีกครั้ง เพลงนั้นมีชื่อว่า "Alarm Clock" มีเนื้อหาที่สื่อถึงความหวังที่อยากจะตื่นขึ้นจากฝันร้ายหลังการเลิกรา นอกจากนี้เองจงฮย็อนยังได้เขียนเพลงพิเศษขึ้นมาชื่อว่า "Honesty" ระหว่างที่อยู่บนเครื่องบิน เป็นเพลงที่เขาแต่งขึ้นมาเพื่อที่ตั้งใจจะสะท้อนความรู้สึกขอบคุณและขอโทษไปถึงแฟน ๆ เหมือนกระจกเงา เป็นการขอบคุณแฟนคลับที่คอยอยู่ข้าง ๆ พวกเขาและคอยแต่จะเป็นฝ่ายให้ฝ่ายเดียวอยู่เสมอ โดยทั้งสองเพลงที่กล่าวถึงนี้ก็ได้ออกสู่สาธารณชนในมินิอัลบั้มชุด "Sherlock" นั่นเอง
ในเดือนกุมภาพันธ์ ปี 2014 หลังจากที่ได้เข้ารับบทบาทในฐานะ ดีเจ ในรายการวิทยุที่ชื่อว่า "พูรึนบัม, จงฮย็อนอิมนีดา" คลื่น FM4U ในเครือ MBC จงฮย็อนก็ได้รับการแนะนำในฐานะโปรดิวเซอร์/นักแต่งเพลงในผลงานชุด The Man Who Composes เขาได้ออกผลงานการเขียนเพลงผ่านรายการวิทยุที่ตัวเองรับผิดชอบมาเรื่อย ๆ ตั้งแต่ในช่วงต้นของเดือนกรกฎาคม ปี 2014 เรื่อยมาในระยะเวลาที่ต่างกันพร้อม ๆ กับฤดูกาลที่เปลี่ยนไป และในวันที่ 7 เดือน มกราคม ของปี 2015 จงฮย็อนก็เปิดตัวในฐานะศิลปินเดี่ยวของค่ายคนใหม่ พร้อมเพลงโปรโมตที่เป็นผลงานที่เขาได้มีส่วนร่วมในการแต่งเองร่วมกับ ไซออน.ที โดยมีชื่อว่า "Déjà-Boo"
โดยเมื่อวันที่ 12 มกราคม ในปี 2015 นั้นเอง จงฮย็อนก็ได้ออกผลงานเอกซ์เทนเดดเพลย์ชุดแรกของเขาที่ชื่อว่า "BASE" ออกมาสู่สาธารณชน เขาได้ออกชุดอัลบั้มที่ชื่อว่า "Story Op.1" ในวันที่ 17 เดือนกันยายนในปีเดียวกัน พร้อมผลงานเพลงที่เขียนขึ้นโดยตัวเขาเองทั้งหมดถึง 9 เพลงด้วยกัน และหลังจากนั้นไม่นาน จงฮยอนก็ได้คัมแบ็คพร้อมอัลบั้มเต็มชุดแรกในชีวิตของเขาที่ชื่อว่า "She Is"
แหล่งข้อมูลอื่น

เว็บไซต์ทางการของจงฮย็อน เก็บถาวร 2017-09-02 ที่ เวย์แบ็กแมชชีน (เกาหลี)
| ด ค กจงฮย็อน |
| --- | --- |
 ผลงานเพลง  ผลงานการเขียนเพลง 
สตูดิโออัลบั้ม:  ชีอีส  โพเอ็ทอาร์ตติส 
อีพี:  เบส 
อัลบั้มรวมเพลง:  Story Op.1  Story Op.2 
ซิงเกิล:  "เลิฟลี" 
หัวข้อที่เกี่ยวข้อง:  ชายนี  เอสเอ็มทาวน์  เอสเอ็มเอนเตอร์เทนเมนต์  อี ซู-มัน
วัดบางเลนเจริญ

| วัดบางเลนเจริญ |
| --- | --- |

ชื่อสามัญ: วัดบางเลนเจริญ, วัดน้อย
ที่ตั้ง: เลขที่ 3 หมู่ที่ 10 ซอยบางเลน ซอย 21 ถนนบางกรวย-ไทรน้อย ตำบลบางเลน อำเภอบางใหญ่ จังหวัดนนทบุรี 11140
ประเภท: วัดราษฎร์
นิกาย: มหานิกาย
เจ้าอาวาส: พระปลัด ณัฐวุฒิ อานนฺโท
 สถานีย่อยพระพุทธศาสนา
วัดบางเลนเจริญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 10 บ้านวัดน้อย ตำบลบางเลน อำเภอบางใหญ่ จังหวัดนนทบุรี มีที่ดินตั้งวัดเนื้อที่ 10 ไร่ ปัจจุบันมีพระปลัด ณัฐวุฒิ อานนฺโท เป็นเจ้าอาวาส
วัดบางเลนเจริญเดิมมีนามว่า วัดน้อย สร้างขึ้นเมื่อประมาณ พ.ศ. 2300 ในสมัยอยุธยา ต่อมากลายเป็นวัดร้างไประยะหนึ่ง จนกระทั่งมีผู้เข้ามาทะนุบำรุงวัดอีกครั้งและกระทรวงศึกษาธิการประกาศยกเป็นวัดมีพระสงฆ์จำพรรษาเมื่อวันที่ 20 ธันวาคม พ.ศ. 2519 จากนั้นนายถนอม เปรมรัศมี อดีตอธิบดีกรมป่าไม้ รวมถึงประชาชนทั่วไปจึงได้อุปถัมภ์วัดเรื่อยมา ภายในวัดมีศูนย์ศึกษาพระพุทธศาสนาวันอาทิตย์วัดบางเลนเจริญซึ่งเปิดดำเนินการมาตั้งแต่ พ.ศ. 2550
อาคารและเสนาสนะสำคัญได้แก่ อุโบสถ กว้าง 6 เมตร ยาว 21 เมตร กุฏิสงฆ์ จำนวน 9 หลัง เป็นอาคารไม้ทรงไทยประยุกต์และอาคารครึ่งตึกครึ่งไม้ และศาลาการเปรียญ ปูชนียวัตถุของวัดได้แก่ พระประธานในอุโบสถ เป็นพระพุทธรูปเชียงแสน นอกจากนั้นยังมีพระพุทธรูปปางต่าง ๆ จำนวน 5 องค์
วัดเชิงกระบือ

| วัดเชิงกระบือ |
| --- | --- |

ชื่อสามัญ: วัดเชิงกระบือ, วัดเชิง, วัดป่า
ที่ตั้ง: เลขที่ 46/3 หมู่ที่ 1 ซอยบางกรวย-ไทรน้อย 3/1 ถนนบางกรวย-ไทรน้อย ตำบลบางกรวย อำเภอบางกรวย จังหวัดนนทบุรี 11130
ประเภท: วัดราษฎร์
นิกาย: มหานิกาย
พระประธาน: หลวงพ่อใหญ่
เจ้าอาวาส: พระครูนนทสุตาภรณ์ (โอภาส จนฺทาโภ) ป.ธ.3
 สถานีย่อยพระพุทธศาสนา
วัดเชิงกระบือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านปลายคลองบางละมุด ตำบลบางกรวย อำเภอบางกรวย จังหวัดนนทบุรี มีเนื้อที่ตั้งวัด 12 ไร่ 2 งาน ที่ธรณีสงฆ์จำนวน 1 แปลง เนื้อที่ 12 ไร่ 2 งาน
วัดเชิงกระบือเดิมเป็นวัดร้าง ไม่ปรากฏหลักฐานแน่ชัดว่าสร้างขึ้นเมื่อใด ชาวบ้านนิยมเรียกว่า วัดป่า คงเป็นเพราะเคยเป็นวัดร้างอยู่ในป่า สิ่งที่หลงเหลืออยู่คือบ่อน้ำ 3 บ่อ เจดีย์เล็ก 2 องค์ อุโบสถเก่าซึ่งไม่มีหลังคา มีแต่ผนังก่อด้วยอิฐ ภายในประดิษฐานพระพุทธรูปศิลาแลง 1 องค์ มีสภาพไม่สมบูรณ์ ต่อมาเมื่อ พ.ศ. 2510 ได้มีพระธุดงค์มาปักกลดอยู่ที่วัด ชาวบ้านเกิดมีจิตศรัทธาร่วมกันบูรณะพระประธานในอุโบสถและสร้างวัดขึ้นใหม่ให้เป็นวัดที่เจริญรุ่งเรืองอีกครั้งหนึ่ง กระทรวงศึกษาธิการได้ประกาศยกฐานะวัดร้างแห่งนี้เป็นวัดที่มีพระสงฆ์เมื่อวันที่ 17 กันยายน พ.ศ. 2512 วัดได้รับพระราชทานวิสุงคามสีมาเมื่อวันที่ 28 มิถุนายน พ.ศ. 2516 เขตวิสุงคามสีมากว้าง 20 เมตร ยาว 40 เมตร ได้ผูกพัทธสีมาเมื่อวันที่ 1 มกราคม พ.ศ. 2520
อาคารเสนาสนะประกอบด้วยอุโบสถ สร้างเมื่อ พ.ศ. 2515 เป็นอาคารคอนกรีตเสริมเหล็กลักษณะทรงไทยโบราณ กว้าง 8 เมตร ยาว 24.50 เมตร หอสวดมนต์ และกุฏิสงฆ์ จำนวน 13 หลัง เป็นอาคารทรงทันสมัย ปูชนียวัตถุสำคัญได้แก่พระประธานประจำอุโบสถ มีนามว่า หลวงพ่อใหญ่
วัดโคนอนมหาสวัสดิ์

| วัดโคนอนมหาสวัสดิ์ |
| --- | --- |

ชื่อสามัญ: วัดโคนอนมหาสวัสดิ์, วัดโคนอน, วัดวัวนอน
ที่ตั้ง: เลขที่ 108/2 หมู่ที่ 7 ซอยปลายบาง 1 ถนนปลายบาง ตำบลมหาสวัสดิ์ อำเภอบางกรวย จังหวัดนนทบุรี 11130
ประเภท: วัดราษฎร์
นิกาย: มหานิกาย
เจ้าอาวาส: พระครูนนทวีรวัฒน์ (สมเด็จ วีรธมฺโม)
 สถานีย่อยพระพุทธศาสนา
วัดโคนอนมหาสวัสดิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 7 บ้านบางราวนก ตำบลมหาสวัสดิ์ อำเภอบางกรวย จังหวัดนนทบุรี
วัดโคนอนมหาสวัสดิ์เดิมเป็นวัดร้าง เรียกว่า วัดวัวนอน ที่ได้ชื่อเช่นนี้เป็นเพราะแต่เดิมวัดตั้งอยู่ท่ามกลางไร่นาของชาวบ้าน พื้นที่ทางทิศใต้ของวัดติดกับคลองโคนอนซึ่งเชื่อมต่อกับคลองมหาสวัสดิ์และคลองบางราวนกที่ชาวบ้านใช้เป็นเส้นทางสัญจรทางเรือ ในวัดมีต้นกร่างใหญ่ ชาวบ้านมักนำวัวมาพักที่โคนต้นกร่างดังกล่าว จึงเป็นที่มาของชื่อวัด เมื่อได้รับการยกเป็นวัดที่มีพระภิกษุจำพรรษาอีกครั้งจึงนำชื่อตำบลมาต่อท้ายชื่อดั้งเดิมเพื่อแยกให้ต่างกับวัดโคนอนอีกวัดหนึ่งในอำเภอเดียวกัน กระทรวงศึกษาธิการประกาศตั้งวัดเมื่อวันที่ 20 สิงหาคม พ.ศ. 2529 วัดได้รับพระราชทานวิสุงคามสีมาเมื่อวันที่ 21 ธันวาคม พ.ศ. 2535
อาคารและเสนาสนะที่สำคัญได้แก่ อุโบสถ สร้างเมื่อ พ.ศ. 2534 ศาลาการเปรียญ สร้างเมื่อ พ.ศ. 2544 หอฉัน สร้างเมื่อ พ.ศ. 2531 กุฏิสงฆ์ วิหาร และศาลาบำเพ็ญกุศล ปูชนียวัตถุที่สำคัญได้แก่ หลวงพ่อวัดโคนอน เป็นพระพุทธรูปเก่าแก่ปางสมาธิ ประดิษฐานอยู่ในวิหาร ได้รับการบูรณปฏิสังขรณ์ใหม่ด้วยการลงรักปิดทองทั้งองค์ พระประธานประจำอุโบสถปางมารวิชัย สร้างเมื่อ พ.ศ. 2536 และพระประธานประจำศาลาการเปรียญปางมารวิชัย สร้างเมื่อ พ.ศ. 2544
วัดเสนีวงศ์

| วัดเสนีวงศ์ |
| --- | --- |

ที่ตั้ง: เลขที่ 53 หมู่ที่ 9 ทางหลวงชนบท นบ.5037 ตำบลหนองเพรางาย อำเภอไทรน้อย จังหวัดนนทบุรี 11150
ประเภท: วัดราษฎร์
นิกาย: มหานิกาย
เจ้าอาวาส: พระครูนนทกิจพิมณฑ์ (ประพันธ์ พนฺธุโล)
 สถานีย่อยพระพุทธศาสนา
วัดเสนีวงศ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านหนองทับ ตำบลหนองเพรางาย อำเภอไทรน้อย จังหวัดนนทบุรี
วัดเสนีวงศ์ได้รับอนุญาตให้สร้างวัดเมื่อวันที่ 11 กุมภาพันธ์ พ.ศ. 2500 โดยมีนายนามและนางเสงี่ยม เสนีวงศ์ ณ อยุธยา เป็นผู้ถวายที่ดินจำนวน 50 ไร่ และดำเนินการสร้างวัด ได้ขนานนามวัดว่า "วัดเสนีวงศ์" ตามนามสกุลผู้สร้าง กระทรวงศึกษาธิการประกาศตั้งเป็นวัดที่ถูกต้องตามกฎหมายเมื่อวันที่ 17 มิถุนายน พ.ศ. 2503 วัดได้รับพระราชทานวิสุงคามสีมาเมื่อวันที่ 19 กรกฎาคม พ.ศ. 2503
อุโบสถมีการทำชายหลังคาของพาไลรอบอุโบสถแบบวัดพระศรีรัตนศาสดาราม หน้าบันสลักไม้ลวดลายประณีต ซุ้มประตูทางเข้าวัดทำเป็นหัวเม็ดเสาสี่เหลี่ยมย่อมุมสิบสองสูงขึ้นและเอนเข้าหากันเพื่อเป็นการรับน้ำหนักตัวอาคาร บานประตูพระอุโบสถทั้งหน้าและหลังมีด้านละสองบาน ลวดลายทองบนบานประตูและหน้าต่าง ภายในอุโบสถมีภาพจิตรกรรมฝาผนังฝีมือช่างสกุลนนทบุรี พระพุทธรูปในพระอุโบสถได้รับการปฏิสังขรณ์ขึ้นใหม่ในสมัยพระบาทสมเด็จพระนั่งเกล้าเจ้าอยู่หัว เจดีย์ล้อมรอบตัวพระอุโบสถทั้งสี่ด้านบริเวณด้านหน้าอุโบสถมีหินสลักเป็นรูปยักษ์รักษาวัด ตนหนึ่งหน้าดุ อีกตนหนึ่งหน้ายิ้มในมือถือกระบอง หอระฆังของวัดเป็นมณฑปยอดเจดีย์ผสมกันระหว่างหอสูงรูปสี่เหลี่ยมกับเจดีย์ย่อมุม เจดีย์สมปรารถนาสร้างเมื่อ พ.ศ. 2540 เป็นรูประฆังคว่ำ ภายในพระเจดีย์มีพระพุทธรูปปางอุ้มบาตร พระสังกระจายรูปแบบไทยและรูปแบบจีน รอยพระพุทธบาทจำลอง 2 รอยคู่ เจดีย์สร้างเพื่อเป็นสถานที่บรรจุพระบรมสารีริกธาตุ
วัดสามัคคีวราราม

| วัดสามัคคีวราราม |
| --- | --- |

ที่ตั้ง: ตำบลทับกวาง อำเภอแก่งคอย จังหวัดสระบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสามัคคีวราราม หรือวัดสมุห์พร้อม ตั้งอยู่เลขที่ 17 หมู่ที่ 7 บ้านชุมชนสะพาน 2 ถนนมิตรภาพ ตำบลทับกวาง อำเภอแก่งคอย จังหวัดสระบุรี 18260 สังกัดคณะสงฆ์มหานิกาย มีเนื้อที่ตั้งวัด 15 ไร่ 2 งาน พื้นที่ตั้งวัดเป็นที่ราบติดริมถนนมิตรภาพ
อาณาเขต

ทิศเหนือ จรดที่ดินเอกชน
ทิศใต้ จรดที่ดินเอกชน
ทิศตะวันออก จรดที่ดินเอกชน
ทิศตะวันตก จรดที่ดินเอกชน
อาณาเขต > ประวัติวัด

วัดสามัคคีวราราม เดิมชาวบ้านเรียกว่า “วัดสะพานสอง” กระทรวงศึกษาธิการได้ประกาศเป็นวัดนับตั้งแต่วันที่ 22 มิถุนายน 2508 โดยมีนายทา เพชรสิงห์ เป็นผู้ติดต่อขออนุญาตต่อทางราชการ ได้รับอนุญาตให้สร้างวัดวันที่ 19 กันยายน 2506 ชาวบ้านตั้งชื่อว่า “วัดปางโก” ผู้ยกที่ดินให้สร้างวัดคือ นายนา คำพุ่ม และนายแดง วงษ์คำนา
สิ่งปลูกสร้าง

ศาลาการเปรียญ กว้าง 12 เมตร ยาว 16 เมตร สร้างเมื่อ พ.ศ. 2510 เป็นอาคารคอนกรีตเสริมเหล็ก
กุฎีสงฆ์ จำนวน 1 หลัง เป็นอาคารคอนกรีต 2 ชั้น
วิหาร กว้าง 3 เมตร ยาว 6 เมตร เป็นอาคารคอนกรีตเสริมเหล็ก สร้างเมื่อ พ.ศ. 2509 ภายในวิหารนั้นบรรจุอัฐิธาตุของหลวงพ่อสมุห์พร้อม และมีรูปปั้นเหมือนหลวงพ่อสมุห์พร้อมซึ่งเป็นเจ้าอาวาสรูปแรกที่มีการก่อตั้ววัด เป็นที่เคารพนับถือของชาวบ้านและเป็นที่กราบไหว้สักการะของหมู่ชนทั้งหลาย นอกจากนั้นมีรูปหล่อของสมเด็จพุฒจารย์โต (วัดระฆัง) หลวงพ่อทวด และหลวงปู่มั่น ประดิษฐานเพื่อให้ผู้คนได้กราบไหว้บูชา
ศาลาบำพ็ญกุศล จำนวน 2 หลัง สร้างด้วยคอนกรีตเสริมเหล็ก นอกจากนี้มี ฌาปนสถาน 1 หลัง หอระฆัง 1 หลัง โรงครัว 1 หลัง กุฎีเจ้าอาวาส 1 หลัง
ปูชนียวัตถุ

พระประธานปางสมาธิ ขนาดหน้าตักกว้าง 58 นิ้ว สูง 90 นิ้ว สร้างเมื่อ พ.ศ. 2525
พระประธานประจำศาลาการเปรียญ ปางสมาธิ ขนาดหน้าตักกว้าง 67 นิ้ว สูง 109 นิ้ว สร้างเมื่อ พ.ศ. 2510
พระประธานอาคารกุฎีสงฆ์ภูริปัญโญ พระแก้วมรกต ขนาดหน้าตัก 40 นิ้ว สูง 70 นิ้ว สร้างเมื่อ พ.ศ. 2556
เจ้าอาวาส

ตั้งแต่กระทรวงศึกษาธิการได้ประกาศตั้งวัดจนถึงปัจจุบันมีเจ้าอาวาส จำนวน 3 รูป คือ
พระอธิการสง่า ตั้งแต่ พ.ศ. 2508 ถึง พ.ศ. 2517
พระอธิการมานะ ตั้งแต่ พ.ศ. 2517 ถึง พ.ศ. 2525 จากนั้นตำแหน่งเจ้าอาวาสได้ว่างลง โดยมีเพียงผู้รักษาการแทนเจ้าอาวาส
พระอธิการสุรศักดิ์ สุขุมาโล (คงเมือง) ตั้งแต่ พ.ศ. 2555 ถึงปัจุจบัน
โรงเรียนบ้านตาขุนวิทยา

| โรงเรียนบ้านตาขุนวิทยา Bantakhun Wittaya school> ที่ตั้ง |
| --- | --- |

 ม.6 ตำบลเขาวง อำเภอบ้านตาขุน จังหวัดสุราษฎร์ธานี
ข้อมูล
ชื่ออื่น: ต.ว. (BTV)
ประเภท: โรงเรียนรัฐบาล
สถาปนา: พ.ศ. 2514
หน่วยงานกำกับ: กระทรวงศึกษาธิการ
ระดับปีที่จัดการศึกษา: มัธยมศึกษาปีที่ 1-6
ภาษาที่ใช้เป็นสื่อการสอน:  ไทย  อังกฤษ
เพลง: มาร์ชบ้านตาขุนวิทยา
เว็บไซต์: www.btv.ac.th
โรงเรียนบ้านตาขุนวิทยา เป็นโรงเรียนมัธยมประจำอำเภอบ้านตาขุน จังหวัดสุราษฎร์ธานี ตั้งอยู่ที่ ม.6 ตำบลเขาวง อำเภอบ้านตาขุน จังหวัดสุราษฎร์ธานี มีเนื้อที่ 40 ไร่ 3 งาน ติดกับถนนสุราษฎร์ - ตะกั่วป่า
อาคารเรียน

อาคาร 1 เป็นอาคารเรียน 2 ชั้น ประกอบด้วย ที่ทำการห้องรองฝ่ายปกครอง ห้องประชาสัมพันธ์ ห้องสภานักเรียน ห้องพยาบาล ห้องผ้า ห้องสังคม และห้องเรียนชั้น ม.1 จำนวน 5 ห้อง
อาคาร 2 เป็นอาคารเรียน 2 ชั้น ประกอบด้วย ชั้นล่าง ห้องสมุด และ ห้องศิลปะ ชั้นบน ห้องวิทย์1 ห้องวิทย์2 ห้องเคมี ห้องฟิสิก
อาคาร 3 เป็นอาคารเรียน 4 ชั้น ประกอบด้วย ห้องโสตทัศนศึกษา ห้องคอมพิวเตอร์1 ห้องวิชาการ ห้องพัสดุ ห้องรองฝ่ายบริหาร ห้องผู้อำนวยการ ห้องคณิตศาสตร์ 1 ห้องคณิตศาสตร์ 2 ห้องคอมพิวเตอร์ 2 และห้องเรียนอื่นๆ
อาคารคหกรรมและดนตรี ประกอบด้วย ห้องดนตรีและคหกรรม
อาคารเกษตร ประกอบด้วย ห้องปฏิบัติการเกษตร
อาคารหอประชุม
อาคารพงษ์เภตรา
ห้องสหกรณ์โรงเรียน
ศาลากลางน้ำ ประกอบด้วย ห้องดนตรีไทย
อาคารโรงอาหาร
การเรียนการสอน

โรงเรียนบ้านตาขุนวิทยาวิทยา  เปิดสอนในระดับมัธยมศึกษาดังนี้
ระดับมัธยมศึกษาตอนต้น EN : Junior High School
จัดการศึกษาทั่วไปตามหลักสูตรการศึกษาขั้นพื้นฐาน
ระดับมัธยมศึกษาตอนปลาย EN : Senior High School
ห้องเรียนส่งเสริมการเรียนรู้ทางด้านวิทยาศาสตร์และคณิตศาสตร์ (วิทย์-คณิต)
ห้องเรียนส่งเสริมการเรียนรู้ทางด้านศิลปศาสตร์ (ศิลป์คำนวณและศิลป์ทั่วไป)
แหล่งข้อมูลอื่น

เว็บไซต์โรงเรียนบ้านตาขุนวิทยา
โรงเรียนคุรุราษฎร์รังสฤษฏ์

| โรงเรียนคุรุราษฎร์รังสฤษฏ์> ที่ตั้ง |
| --- | --- |
เลขที่ 1 ม.2 ตำบลจอมบึง อำเภอจอมบึง จังหวัดราชบุรี 70150
ข้อมูล
คำขวัญ: ทนฺโต  เสฎโฐ  มนุสฺเสสุ  (ผู้ที่ฝึกตนดีแล้วเป็นผู้ประเสริฐในหมู่มนุษย์)
สถาปนา: พ.ศ. 2506
เพศ: สหศึกษา
ชั้นเรียนที่เปิดสอน: ระดับมัธยมศึกษาตอนต้น และมัธยมศึกษาตอนปลาย (สายสามัญ)
สี: น้ำเงิน-เหลือง
สังกัด: สำนักงานคณะกรรมการการศึกษาขั้นพื้นฐาน กระทรวงศึกษาธิการ
เว็บไซต์: www.kuru.ac.th
โรงเรียนคุรุราษฎร์รังสฤษฏ์ สังกัดสำนักงานเขตพื้นที่การศึกษามัธยมศึกษา เขต 8 สำนักงานคณะกรรมการการศึกษาขั้นพื้นฐาน กระทรวงศึกษาธิการ เปิดสอนระดับมัธยมศึกษาตอนต้นและมัธยมศึกษาตอนปลาย มีข้าราชการครู 79 คน นักการภารโรง 4 คน ครูอัตราจ้าง 11 คน พนักงานราชการ 1 คน เจ้าหน้าที่อัตราจ้าง 13 คน แม่บ้านอัตราจ้าง 8 คน และนักเรียน 2,040 คน
ประวัติ

นายเอื้อม อินโท ศึกษาธิการอำเภอจอมบึง เป็นผู้ริเริ่มดำเนินการขอจัดตั้งเมื่อ พ.ศ. 2503 แต่ไม่สำเร็จ ต่อมาได้รับการอนุมัติเมื่อ พ.ศ. 2506  จัดตั้งเป็นโรงเรียนมัธยมศึกษา เปิดสอน มศ.1 - มศ.3 ที่ตั้งอยู่บริเวณฝั่งตรงข้ามถนนกับที่ว่าการอำเภอจอมบึงในปัจจุบัน เปิดทำการสอนเมื่ 17 พฤษภาคม 2506 โดยมี นายพิชัย ศรีโสภา รักษาราชการในตำแหน่งครูใหญ่เมื่อ 3 มิถุนายน 2506 ต่อมาได้รับการแต่งตั้งเป็นครูใหญ่คนแรกของโรงเรียนเมื่อ 2 มีนาคม 2507
ผู้บริหารโรงเรียน

นายพิชัย ศรีโสภา พ.ศ. 2506-2517
นายก่อเกียรติ คำประกอบ พ.ศ. 2517-2519
นายสุรินทร์ สุภาพสวัสดิ์ พ.ศ. 2519-2527
นายสุวิทย์ พ่วงลาภ พ.ศ. 2527-2531
นายอุดร นิยมสุจริต พ.ศ. 2531-2533
นายเลียง ภาคภูมิ พ.ศ. 2531-2534
นายชูชาติ ชัยบุรินทร์ พ.ศ. 2534-2539
นายสมชาย ทองทิพย์ พ.ศ. 2539-2543
นายอนันต์ บุญแต่ง พ.ศ. 2543-2547
นายปฏิภาณ ทับประยูร พ.ศ. 2547-2549
นางจำรัส ระหว่างบ้าน พ.ศ. 2549-2553
นายเกียรติศักดิ์ คฤหบดี พ.ศ. 2554-2556
นายมงคล ชื่นชม พ.ศ. 2556-2561
นายสมยศ บุญเจริญ พ.ศ. 2561-2565
ดร.สายฝน ภานุมาศ พ.ศ. 2565-ปัจจุบัน
แหล่งข้อมูลอื่น

โรงเรียนคุรุราษฎร์รังสฤษฏ์ เก็บถาวร 2020-05-28 ที่ เวย์แบ็กแมชชีน
โรงเรียนคุรุราษฎร์รังสฤษฏ์ ที่เฟซบุ๊ก
ข้อมูลพื้นฐานโรงเรียนคุรุราษฎร์รังสฤษฏ์ในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
ท่าอากาศยานนานาชาติโตเกียว

อาคาร 1
อาคาร 2
อาคารระหว่างประเทศ
ท่าอากาศยานนานาชาติโตเกียว (ญี่ปุ่น: 東京国際空港; โรมาจิ: Tōkyō Kokusai Kūkō) หรือรู้จักกันโดยทั่วไปว่า ท่าอากาศยานฮาเนดะ (ญี่ปุ่น: 羽田空港; โรมาจิ: Haneda Kūkō) เป็นหนึ่งในสองท่าอากาศยานที่ให้บริการเขตอภิมหานครโตเกียว ตั้งอยู่ที่เขตโอตะ, กรุงโตเกียว, ญี่ปุ่น โดยเป็นฐานการบินของเจแปนแอร์ไลน์, ออล นิปปอน แอร์เวย์, แอร์โด, โซลาร์ซีดแอร์, สกายมาร์กแอร์ไลน์, และสตาร์ฟลายเออร์
ในปี 2004 ท่าอากาศยานนานาชาตินาริตะ หรือท่าอากาศยานโตเกียวแห่งใหม่ ให้บริการเที่ยวบินระหว่างประเทศทั้งหมดของโตเกียว เหลือเพียงเที่ยวบินไปยังท่าอากาศยานนานาชาติกิมโป ในโซล เกาหลีใต้ เท่านั้นที่ยังให้บริการอยู่ที่ท่าอากาศยานฮาเนดะ
แม้ว่าสนามบินฮาเนดะจะให้บริการเที่ยวบินภายในประเทศเป็นส่วนใหญ่ แต่ยอดผู้โดยสารที่มาใช้บริการมีจำนวนมากถึง 67 ล้านคน ในปี 2007 มากที่สุดทั้งในญี่ปุ่น และเอเชีย
เมื่อวันที่ 21 ตุลาคม ค.ศ. 2012 ทางท่าอากาศยานได้เปิดหอควบคุมการจราจรทางอากาศใหม่ รันเวย์ที่ 4 (รันเวย์ 05 และ 23) และอาคารผู้โดยสารระหว่างประเทศใหม่ โดยอาคารผู้โดยสารระหว่างประเทศหลังเก่าได้ถูกรือถอนไปแล้ว ทำให้สนามบินกลายเป็นท่าอากาศยานนานาชาติแห่งที่ 2 ของญี่ปุ่นอย่างเต็มรูปแบบ การพลิกโฉมสนามบินครั้งนี้มีจุดประสงค์เพื่อส่งเสริมให้โตเกียวเป็นศูนย์กลางทางการบินที่สามารถแข่งขันกับท่าอากาศยานนานาชาติอื่น ๆ เช่น ท่าอากาศยานนานาชาติอินช็อน และท่าอากาศยานนานาชาติฮ่องกง เป็นต้น
อาคารผู้โดยสาร และสายการบิน > อาคารผู้โดยสาร 1

เจแปนแอร์ไลน์
เจแปนทรานส์โอเชียนแอร์
เจ-แอร์
เจลู เอกซ์เพลซ
สกายมาร์กแอร์ไลน์
สตาร์ฟลายเออร์
อาคารผู้โดยสาร และสายการบิน > อาคารผู้โดยสาร 2

โซล่าซีด แอร์
ออลนิปปอนแอร์เวย์
ANA วิงส์
แอร์โด ฮอกไกโด แอร์
สตาร์ฟลายเออร์
อาคารผู้โดยสาร และสายการบิน > อาคารผู้โดยสารระหว่างประเทศ แห่งใหม่

แอร์ไชน่า
แอร์เอเชีย เอกซ์
ออลนิปปอนแอร์เวย์
แอร์ เจแปน
แจแปนแอร์ไลน์
การบินไทย
ไชนาอีสเทิร์นแอร์ไลน์
เอเชียนาแอร์ไลน์
โคเรียนแอร์
ฮาวายเอี่ยน แอร์
เดลต้าแอร์ไลน์
เอมิเรตส์แอร์ไลน์
ซางไห่แอร์ไลน์
คาเธ่ย์แปซิฟิค
อีวีเอแอร์
การูด้าอินโดนีเซีย
มองโกเลียนแอร์ไลน์
สิงคโปร์แอร์ไลน์
บริติชแอร์เวย์
อเมริกันแอร์ไลน์
ไชน่าแอร์ไลน์
MIAT Mongolian Airlines
อาคารผู้โดยสาร และสายการบิน > ขนส่ง คาร์โก้

ออลนิปปอนแอร์เวย์
อีวีเอแอร์
ดูเพิ่ม

รายชื่อท่าอากาศยานในประเทศญี่ปุ่น
ท่าอากาศยานนานาชาตินาริตะ